આ સંસ્થા ૫ વર્ષ પુરા કરી રહી છે ત્યારે એ કહેવુ યોગ્ય રહેશે કે દેશ થી વિદેશ આવીને વસેલા દરેક્નાં મનમાં માતૃભાષા માટેનો પ્રેમ જ્વલંત હોય છે અને તેથીજ આ કાર્ય સુંદર રીતે ગતી પકડી રહ્યુ છે. સાહિત્યકારોને તેમની કળા વ્યક્ત કરવા અને સાહિત્ય પ્રેમીઓને તે પામવા બહુ જરુરી માધ્યમ ગુજરાતી સાહિત્ય સરિતા પુરુ પાડી રહી છે. આ સંસ્થા નિયમીત બેઠકો દ્વારા નવોદીત લેખકો અને કવિઓને જરુરી લેખન, પ્રસિધ્ધી,અને પ્રચાર પ્રસાર માટે મદદરુપ થાય છે. ઉદાહરણ તરીકે “ઉદ્દેશ્ય”માં પ્રસિધ્ધ થયેલ પ્રો. સુમન અજમેરીનો પ્રવાસીકા લેખ કે જ્યાં ૧૧ હ્યુસ્ટ્નનાં કવિઓ આદીલ મન્સુરી અને અદમ ટંકારવી સથે ૪ કલાકની ચક્રીત વાનમાં ૨૭ જેટલા કાવ્યો રચે કે ૧૧ જેટલા લેખકો એક વસ્તુને ધ્યાનમાં રાખી “નિવૃતિ નિવાસ” જેવી નવલકથા લખે.